OzLabs/hebrew-wiki-articles huggingface dataset:
אליה, נסיכת אלבניה

אליה זהריה (באלבנית: Elia Zaharia; נולדה ב-8 בפברואר 1983) היא שחקנית אלבנית. אשתו של לקה השני, נסיך הכתר של אלבניה.

==ביוגרפיה==
אליה נולדה בטירנה ב-8 בפברואר 1983. היא בתם של גרג'יי פוליקרון זהריה וילקה מוג'ו. יש לה אח צעיר בשם עמוס מוג'י זהריה. גם אמה וגם אחיה הם שחקנים ידועים באלבניה. ב-2002 היא החלה ללמוד בבית הספר לאמנות בטירנה ולאחר מכן עברה ללמוד בסורבון שם הכירה את הנסיך לקה. ב-2005 סיימה את לימודיה בקונסרבטוריון הלאומי של בורדו בדרמה אמנותית. לאחר מכן למדה בבית ספר פרטי לדרמה בפריז. היא סיימה את לימודיה ב-2010. במאי של אותה שנה הודיעו היא ולקה על אירוסיהם.

לקה ואליה התחתנו ב-8 באוקטובר 2016 בארמון המלכותי בטירנה. בחתונתם השתתפו לצד נציגי ממשלת אלבניה נציגים מחצרות מלוכה מכל רחבי העולם. ביניהם סופיה, מלכת ספרד, פארה דיבה, הנסיכה מייקל מקנט, אלכסנדר, נסיך הכתר של יוגוסלביה, גיום, נסיך לוקסמבורג, הנסיכה ליה מבלגיה ומריה ולדימירובנה, הנסיכה הגדולה של רוסיה.

לקה ואליה יש בת אחת בשם ג'ראלדין שנולדה ב-22 באוקטובר 2020.

==קישורים חיצוניים==

* [https://albanianroyalcourt.al/crown-princess-elia/ נסיכת הכתר אליה] באתר משפחת המלוכה האלבנית

קטגוריה:המלוכה האלבנית
קטגוריה:שחקנים בני מלוכה ואצולה
קטגוריה:שחקניות
קטגוריה:נשים אלבניות
קטגוריה:ילידות 1983
קטגוריה:ילידי 1983
הדיוויזיה ה-75 (ורמאכט)

הדיוויזיה ה-75 (בגרמנית: 75. leichte Infanterie-Division), הייתה דיוויזיה של הוורמכאט במהלך מלחמת העולם השנייה.

== היסטוריה ==
דיוויזיית הרגלים ה-75 הוקמה ב-26 באוגוסט 1939 כדיוויזיית גל 2 של דיוויזיית הרגלים ה-12. לאחר משימות אבטחת גבולות בסאר פפאלץ בתחילת מלחמת העולם השנייה, נפרסה הדיוויזיה בפולין מאמצע 1940, ובשנת 1941 היא שובצה תחת פיקוד הארמייה השישית לקראת מבצע ברברוסה. במהלך המבצע התקדמה הדיוויזיה לתוך אוקראינה, נפרסה לראשונה ליד קייב במהלך קרב קייב (1941), ולאחר מכן עד אמצע 1942 ליד בלגורוד.

לאחר מכן, הדיוויזיה ה-75 הייתה כפופה לארמיות שונות ואורגנה מחדש מספר פעמים. היא לחמה משנת 1942 באזור וורונז', מאוחר יותר בקצה המערבי של בליטת קורסק במבצע מצודה. בהמשך הנסיגות דרך צפון אוקראינה. היא הייתה מעורבת בקרבות בכיס צ'רקאסי ובכיס קמינץ-פודולסקי, הידוע גם בשם כיס Hube. לאחר נסיגה על פני הרי הקרפטים והבסקידים לשלזיה עילית, הושמדה הדיוויזיה על ידי הצבא האדום באפריל 1945 ליד מורביה אוסטרבה.

== פשעי מלחמה ==
הדיוויזיה ה-75 השתתפה בטבח בבאבי יאר.<ref></ref>

== מפקדים ==

* ארנסט האמר, 26 באוגוסט 1939&nbsp;– 5 בספטמבר 1942
* אריך דיסטל, 5 בספטמבר 1942&nbsp;– 12 בספטמבר 1942
* הלמוט בוקמן, 15 בספטמבר 1942&nbsp;– 9 ביולי 1944
* קרל ארנינג, 10 ביולי 1944&nbsp;– 5 באפריל 1945
* לותר ברגר, 6 באפריל 1945&nbsp;– מאי 1945
* גרהרד מתהייס, מאי 1945&nbsp;– 8 במאי 1945

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/75ID-R.htm הדיוויזיה ה-75] באתר lexikon-der-wehrmacht 

== הערות שוליים ==

75
דיוויזיה 75
All for Us

"All for Us" הוא שיר של הזמר האנגלי לאברינת' והזמרת האמריקאית זנדאיה, שיצא כסינגל מתוך האלבום של לאברינת', Imagination & the Misfit Kid ב-30 ביוני 2019 דרך סייקו מיוזיק. השיר הופיע בדרמת הנעורים האמריקאית "אופוריה", שם הופיע בפסקול העונה הראשונה וזיכה את לאברינת' בפרס אמי לבידור בפריים-טיים על מוזיקה ומילים מקוריות יוצאות מן הכלל.

== רקע וקומפוזיציה ==
השיר נכתב והופק אך ורק על ידי לאברינת'.<ref></ref> לאברינת' תיאר את השיר כ"רפלקציה על הנישואים הגרועים של הוריו".<ref name="HYPEBEAST"></ref> גרסה מחודשת, הכוללת את השחקנית והזמרת האמריקאית זנדאיה, יצאה באוגוסט.<ref></ref> הגרסה המחודשת הופיעה באלבום האולפן השני של לאברינת', Imagination & the Misfit Kid.<ref></ref>

== הופעות במדיה נוספת ==
"All for Us" הופיע במהלך סיום העונה הראשונה של סדרת הדרמה האמריקאית "אופוריה".<ref name="Deadline"></ref> זנדאיה, שמככבת בסדרה, ביצעה את השיר במהלך הפרק.<ref></ref> היא מתרחשת בסצנה שבה דמותה "מועברת לעולם אחר", "נשענת על קהל של רקדנים", ו"קמה, ואז נופלת לזרועותיהם".<ref name="Euphoria1"></ref><ref></ref> עבור הסצנה הזו, השיר זכה בפרס פרס אמי לבידור בפריים טיים עבור מוזיקה ומילים מקוריות יוצאות מן הכלל בשנת 2020.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי זנדאיה
קטגוריה:שירי גוספל
קטגוריה:שירים מסדרות טלוויזיה
קטגוריה:סינגלים בהוצאת סייקו מיוזיק
חצי האי דייוויס

חצי האי דייוויס (באנגלית: Davis Peninsula) הוא חצי אי מוארך מכוסה קרח, בארץ המלכה מרי שבאנטארקטיקה.

חצי האי ממוקם בין קרחון רייד, לבין קרחון נורת'קליף.

רוחבו של חצי האי 6 קילומטרים.

== היסטוריה ==
חצי האי התגלה בנובמבר 1912, על ידי משלחת אוסטרלאסיה לאנטארקטיקה, שחקרה את אנטארקטיקה בפיקודו של דאגלס מוסון.

דאגלס מוסון נתן לחצי האי את שמו.

מוסון קרא לחצי האי על שם רב החובל ג'ון קינג דייוויס (John King Davis).

דייוויס
דייוויס
טורף מקוון

טורפים מקוונים הם אנשים המבצעים התעללות מינית בילדים דרך רשת האינטרנט או לפחות מתחילים שם ולאחר מכן עוברים לפגוע בהם מחוץ לעולם המקוון.

==הסבר==
פשעים המתרחשים באינטרנט נגד קטינים כרוכים בהונאה ומתחילים במבוגרים המתקשרים עם ילדים דרך האינטרנט במטרה לכפות עליהם פעילות מינית בלתי חוקית.
לפעמים ההתעללות המינית מתרחשת פנים אל פנים.

לחדרי שיחה, אפליקציות מסרים מיידיים, פורומים מקוונים, רשתות חברתיות, טלפונים סלולריים, ואפילו משחקי רשת, לכולם יש בעיות עם טורפים מקוונים, כיוון שאזורים מקוונים אלה מושכים אליהם טורפים שיוצרים קשר עם קורבנות מבלי למשוך תשומת לב.
בנוסף לכך, אין מספיק נתונים מהימנים בנוגע למספר הקטינים אשר חולקים מידע אישי באינטרנט עקב חוקי פרטיות הנוגעים לילדים.
כמו כן, האנונימיות של שיחות מקוונות מובילה להפחתת העכבות של קטינים, מה שגורם להם להרגיש יותר בנוח לעסוק בהתנהגויות מסוכנות, מה שמאפשר לטורפים להשתמש במניפולציות שונות כדי להכניס את קורבנותיהם למצבים שבהם הם ייענו לדרישותיהם המיניות.
מניפולציה ראשונית כרוכה לרוב בהכנסת הקטינים לפעילות מינית, הצגת פורנוגרפיה בפניהם, ובקשה מהם שיישלחו תמונות מיניות בוטות.

==תפיסת הטורפים==
* סדרת כתבות תחקיר, "ילדות בסכנה" (גרסה ישראלית לתוכנית "To Catch a Predator" האמריקאית) אשר שודרה במהדורת החדשות המרכזית של ערוץ 10. מטרתן של הכתבות הייתה לחשוף ולעצור טורפים מקוונים מסוכנים לפני שיפגעו בילדים. החשיפה נעשתה באמצעות התחזות של תחקירני התוכנית לילדים ברשת האינטרנט, והזמנה של הטורפים למפגש איתם למטרות מיניות. הכתבות זכו לתהודה תקשורתית רחבה ולביקורת רבה.
* מבצעים של ארגוני אכיפת החוק לתפיסת טורפים
* אזרחים מין השורה אשר תופסים טורפים בעצמם ומסגירים אותם למשטרה.
* קורבנות הטורפים שפונים למשטרה בעצמם, בליווי הוריהם או צוות סוציאלי.
* בין השנים 2016–2019, אלעד בן נון, עבריין ופילנתרופ ישראלי, פעל בתפיסת טורפים מקוונים. אך כשהם נפגשו עמו החל לסחוט אותם במקום להסגירם למשטרה. בן נון גלגל לכיסו כ-800 אלף שקלים מפעילות זו ונשלח לעונש חסר תקדים, 11 שנות מאסר. מתוך קצת יותר מ-100 גברים שתפס, כ-34 מהם הם אישים בכירים מעולם הרפואה, העסקים, הפוליטיקה, החינוך, והביטחון. הגברים שנתפסו על ידו לא הועמדו לדין וצו איסור פרסום הוטל על זהותם למרות שהתוודו על מעשיהם בפני המשטרה ובית המשפט.

==ראו גם==
* המטה הלאומי להגנה על ילדים ברשת
* פדופיליה
* פורנוגרפיית ילדים
* יום האינטרנט הבטוח

==הערות שוליים==

קטגוריה:פשעים נגד ילדים
קטגוריה:התעללות מינית
קטגוריה:עבירות מין
קטגוריה:פשעי מחשב
קטגוריה:אינטרנט: בטיחות
הדיוויזיה ה-59 (ורמאכט)

הדיוויזיה ה-59 (בגרמנית: 59. Infanterie-Division) הייתה דיוויזיית חיל רגלים של הורמאכט שלחמה במלחמת העולם השנייה.

== היסטוריה ==
דיוויזיית הרגלים ה-59 הוקמה ביוני 1944 באזור גרוס בורן. מיד לאחר הקמתה היא החלה לפעול בחזית המערבית. לדיוויזיה היה מחסור חמור בציוד ובאימונים עקב ההקמה המהירה. הדיוויזיה כותרה בכיס פאלז. מעט מאוחר יותר הדיוויזיה הייתה חלק מהארמייה ה-15 כשנסוגה לצפון בראבנט. באוקטובר הייתה הדיוויזיה חלק מקבוצת ארמיות B במהלך קרב שפך הסכלדה. בפברואר 1945 הוצבה הדיוויזיה על הריין. מאוחר יותר לאחר קרב הרוהר פורקה הדיוויזיה כתוצאה מסיום המלחמה. <ref></ref>

== מפקדים ==

* ולטר פופה (יולי 1944 - פברואר 1945)
* הנס קורט הוקר (פברואר - אפריל 1945)

== קישורים חיצוניים ==
* [http://www.lexikon-der-wehrmacht.de/Gliederungen/Infanteriedivisionen/59ID-R.htm הדיוויזיה ה-59] באתר lexikon-der-wehrmacht 

== הערות שוליים ==

59
הדבר (מכשיר האזנה)

סמל החותם הגדול של ארצות הברית עם מכשיר ההאזנה, המוצגת במוזיאון הקריפטולוגיה של ה-NSA במרילנד]]
הרפליקה של סמל החותם הגדול כשהיא פתוחה ובה נראית רפליקה של "הדבר", עם אנטנה המחוברת לגליל מתכתי קטן

הַדָּבָר (באנגלית: The Thing), מוכר גם בתור מכשיר ההאזנה שבחותם הגדול (באנגלית: The Great Seal bug) היה מכשיר האזנת סתר סמוי, שהושתל בידי ברית המועצות כשהוא מוסתר בתוך גילוף עץ של סמל החותם הגדול של ארצות הברית במשרדו של שגריר ארצות הברית במוסקבה והיה תלוי שם במשך כ-7 שנים, מ-1945 ועד 1952.

== תיאור המכשיר ==

"הדבר" היה מורכב מגליל מתכתי קטן, בקוטר של כ-2.4 ס"מ וגובה של כ-1.7 ס"מ, אליו חוברה אנטנה שאורכה כ-23 ס"מ. הגליל תפקד כמיקרופון: בתוכו הייתה מותקנת ממברנה מתכתית דקיקה שהותקנה בסמוך ללוחית קבועה בגליל, כך שרטט הממברנה בתגובה לגלי הקול בחדר שינה את הקיבול בין הממברנה ללוחית. מבנה הגליל יצר מעגל תהודה חשמלי, עם תדירות תהודה של כ-1700 מגה-הרץ. כדי להאזין לנעשה בחדר, היה צריך לשדר גלי רדיו אל המכשיר בתדר התואם את תדירות התהודה, מבניין או רכב סמוך. הגל המוחזר הושפע מרטט הממברנה, וכך אפנן את גל הקול שפגע בממברנה וחשף את הנאמר בחדר.

החידוש המרכזי במכשיר ההאזנה כמו "הדבר" היה בהיותו מכשיר האזנה פסיבי, שאינו דורש סוללה חשמלית או מקור אנרגיה אחר ואינו משדר בעצמו (אלא רק מחזיר גל רדיו המשודר אליו). תכונות אלה העניקו לו אורך חיים ארוך והיקשו מאוד על גילוי שלו באמצעים שהיו מקובלים אז בחיפוש אחר אמצעי האזנה.

== היסטוריה ==

מכשיר ההאזנה פותח על ידי הממציא הסובייטי לב סרגייביץ' טרמן בזמן שהיה כלוא בשאראשקה ועבד על פיתוח אמצעי ריגול לדרישת השלטונות.

ב-4 באוגוסט 1945 הגישה משלחת של חברי תנועת נוער, פיונירים, שי לשגריר ארצות הברית אברל הארימן לקראת סיום מלחמת העולם השנייה, תבליט עץ מהודר של סמל החותם הגדול של ארצות הברית, אשר בתוכו הוחבא מכשיר ההאזנה. התבליט נתלה על הקיר בחדר העבודה של השגריר במעונו בבית ספאסו, ונשאר תלוי שם כשבע שנים. בסתיו 1951 החלו להתעורר חשדות בדבר קיומם של אמצעי האזנה בבית השגריר, לאחר שקצין בריטי קלט במקלט הרדיו שלו שיחה בין דיפלומטים בריטים, וכעבור זמן אירע אירוע דומה לקצין אמריקאי. מכשיר ההאזנה נמצא בסופו של דבר ב-12 בספטמבר 1952, בשעה שהרוסים האזינו לשגריר ג'ורג' קנאן מקריא טקסט לא מסווג כדי לאפשר את סריקת החדר לאמצעי האזנה.
למחרת נשלח המכשיר לארצות הברית, ונמסר לבדיקה מקיפה במעבדות ה-FBI.

דבר גילויו של מכשיר ההאזנה נשמר בסוד עד 26 במאי 1960, אז התכנסה מועצת הביטחון של האומות המאוחדות לדרישת ברית המועצות כדי לדון בטענות לריגול אמריקאי בעקבות הפלתו של מטוס הריגול U-2. שגריר ארצות הברית לאו"ם הנרי קבוט לודג' הבן טען בדיון כי גם ברית המועצות עוסקת בריגול נגד האמריקאים, וכהוכחה לדבריו הציג את תבליט החותם הגדול ומכשיר ההאזנה שבתוכו.

==קישורים חיצוניים==

* "[https://www.cryptomuseum.com/covert/bugs/thing/index.htm The Thing]", באתר Crypto Museum 
* Adam Fabio, "[https://hackaday.com/2015/12/08/theremins-bug Theremin’s bug]", באתר Hackaday, 8 בדצמבר 2015 

==הערות שוליים==

קטגוריה:ק.ג.ב.
קטגוריה:פרשיות ריגול
קטגוריה:המלחמה הקרה
קטגוריה:יחסי ארצות הברית – ברית המועצות
קטגוריה:רדיו
התפשטות (סרט, 1971)

התפשטות (באנגלית: Taking Off) הוא סרט קולנוע אמריקאי משנת 1971 בבימויו של מילוש פורמן, עם באק הנרי ולין קרלין בתפקידים הראשיים.

זה סרטו הראשון של פורמן בארצות הברית והוא עוסק ביחסי המורכב בין הורים לילדיהם בגיל ההתבגרות על רקע מרד הנעורים בארצות הברית בסוף שנות ה-60 וניסיונות פתטיים של ההורים להבין את ילדיהם.

בסרט מופיעים גם זמרים בקטעי זמרה כמו קתי בייטס (הופעה ראשונה בקולנוע), קרלי סימון וטינה טרנר עם בעלה אייק טרנר.

הסרט זכה בפרס גרנד פרי בפסטיבל הקולנוע בקאן.

==תקציר העלילה==
לארי טיין (באק הנרי) עובר טיפול בהיפנוזה להפסקת עישון. כשהוא מגיע לביתו מבשרת לו אשתו לין (לין קרלין) כי בתם המתבגרת ג'ני (לינה היקוק) נעלמה ולא יצרה קשר. ג'ני למעשה הלכה לאודישן של תחרות זמרה אך נכשלה. הם מחפשים בחדרה ומוצאים בדלים מעושנים של ג'וינטים. לעזרתם מגיעים זוג חברים טוני (טוני הארוויי) ואשתו מרגוט (ג'ורג'יה אנג'ל). שני הגברים נשלחים לחפש בברים של מנהטן אך לא מוצאים וחוזרים שיכורים, בעוד שהנשים יושבות ליד הטלפון ומשוחחות על סקס.

לבסוף חוזרת ג'ני ולא מדברת היכן הייתה ולמחרת בורחת שוב. לארי נשלח לחפש אחריה בבר מראים לו תמונות של נערות שנעלמו והוא מזהה את ננסי לוקסטון (גייל בוסמן) יושבת בחברת היפים הוא מתקשר לאמה אן (אודרה לינדלי) אך ננסי בורחת וחבריה חובטים בלארי.

אן ובעלה בן (פול בנדיקט) מציעים לזוג טיין להצטרף אליהם למפגש עם הורים שילדיהם ברחו. בינתיים מודיעים להם מהמשטרה כי ג'ני עצורה באשמת גניבה מחנות. כשהם באים לתחנת המשטרה מתברר להם שהעצורה היא החברה של ג'ני קורינה דיוויטו (קורינה קריסטובל) שהזדהתה בשמה של ג'ני.

לין נשברת ולארי מחליט לקבל את העובדה שג'ני ברחה ולהתחיל לחגוג. הם נכנסים להופעה של טינה טרנר ואייק טרנר ומשתכרים. למחרת הם באים לפגישה של ההורים שילדיהם ברחו, ביחד עם אן לוקסטון ובעלה בן (פול בנדיקט).

למפגש מוזמן מומחה לעישון ג'וינט (וינסנט שיאבלי) שמדריך את ההורים המודאגים איך לעשן ג'וינט אף על פי שזו עבירה על החוק. כולם מתחילים לעשן ומתמסטלים. לארי ולין מזמינים את הזוג לוקסטון לדירתם. ארבעת ההורים משוחררים וממריאים במשחק פוקר התפשטות (מכאן שם הסרט). לארי ולין מפסידים ומתחילים להתפשט. לבסוף נשאר הארי עירום כביום היוולדו, עומד על השולחן כשהוא מכסה את מבושיו בידיו ושר את שיר היין מתוך לה טרוויאטה. וברגע זה חוזרת ג'ני הביתה ורואה את אביה במצב מביך.

כעבור זמן מביאה ג'ני את חברה המבוגר והמבוסס ג'יימי (דייוויד גיטלר) שהוא זמר ומוזיקאי. כשהוא מסרב לנגן פוצח לארי בשיר זר בגן עדן.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|באק הנרי
|לארי טיין
|
|-
|לין קרלין
|לין טיין
|
|-
|ג'ורג'יה אנגל
|מרגוט
|
|-
|טוני הארוויי
|טוני
|
|-
|אודרה לינדלי
|אן לקסטון
|
|-
|פול בנדיקט
|בן לוקסטון
|
|-
|וינסנט שיאבלי
|
|מדריך עישון
|-
|לינה היקוק
|ג'ני טיין
|חברה של הארי
|-
|ריי אלן
|גב' דיוויטו
|
|-
|קורינה קריסטובל
|קורינה דיוויטו
|
|-
|דייוויד גיטלר
|ג'יימי
|
|-
|גייל בוסמן
|ננסי לוקסטון
|
|-

|}

==קישורים חיצוניים==

*[https://www.tcm.com/tcmdb/title/92256/taking-off#overview התפשטות], באתר TCM
*[https://www.youtube.com/watch?v=ML2sm2yKlj4| שיער להורים בעישון ג'וינט], באתר יוטיוב
קטגוריה:ערכים שבהם תבנית בריטניקה אינה מתאימה
קטגוריה:סרטי 1971
קטגוריה:סרטים אמריקאיים
קטגוריה:סרטים באנגלית
קטגוריה:סרטי אולפני יוניברסל
תמ"א 52/1

תמ"א 52/1 היא תוכנית מתאר אזורית (חלקית) לכרייה וחציבה של אבן לניסור (אכח"נים) בשטחי יהודה ושומרון, שהוכנה על ידי המנהל האזרחי ביהודה ושומרון.

התוכנית מקבילה באופן חלקי לתמ"א 14ב'- תוכנית מתאר ארצית לכרייה ולחציבה החלה בכל שטח מדינת ישראל חוץ מיהודה ושומרון מאז אפריל 2018<ref></ref>.

התוכנית מגדירה 11 אזורים מתוחמים המיועדים לחציבה בשטח כולל של כ-14 אלף דונם בשטחי C, אך היא מחילה את הוראות התוכנית על כלל שטחי C ביהודה ושומרון<ref></ref>. 

באופן חריג, מבקשת התוכנית לאשר מחצבות לניסור אבן בשטחים של עד 20 דונם ללא צורך בהכנת תוכנית מפורטת (תב"ע) על כל דרישותיה, אלא לאפשר להוציא היתר חציבה מכוח התמ"א עצמה. 

התוכנית פורסמה להפקדה באוקטובר 2021 והיא נמצאת בשלב הדיון בהתנגדויות בוועדת התכנון העליונה ביהודה ושומרון. תוקפה המוצע יעמוד על 10 שנים מיום אישורה, אלא אם מועצת התכנון העליונה תחליט אחרת.

== שימושים באבן הנסורה ==
כרייה וחציבה של אבן נסורה מתבססת על שכבת גיר רכה ואחידה, המאפשרת חציבה של קוביות אבן גדולות. בסיום ההליך הכולל ניסור וייצור לוחות אבן, מייעדים את התוצרים לחיפוי חיצוני של מבנים כדוגמת "אבן ירושלמית", שיש לחיפוי מדרגות, מעקות, לריצוף פנימי ול'שיש חברוני'. 

== הסיבות להכנת התמ"א ==
התוכנית נועדה להכשיר מחצבות פלסטיניות שפועלות ללא היתרי כרייה וחציבה באזורים שהגדירה התוכנית, לאחר שלא בוצעה אכיפה כנגדן לאורך שנים או שהאכיפה כנגדן לא הייתה יעילה. מגישי התוכנית הצהירו בדיון ההפקדה כי הדרישה של עיריית ירושלים לחפות את כל המבנים בעיר באבן נסורה טבעית יוצרת ביקוש גדול שמצדיק את הכשרת המחצבות בדיעבד.

== ההתנגדויות לתוכנית ==
כנגד התוכנית הוגשו עשרות התנגדויות של גופים ממשלתיים, מועצות אזוריות ויישובים, עמותות וגופי הגנה על הסביבה כגון החברה להגנת הטבע, כולם ישראלים. עם זאת, המחצבות צפויות לפגוע בעיקר בבריאותם של התושבים הפלסטינים המתגוררים בצמוד לשטח המחצבות. 

בחלק מהאזורים גבולות המחצבות מגיעות ממש עד לבתים פלסטינים קיימים.

עיקר ההתנגדויות מבוססות על פגיעה בסביבה בצורה בלתי הפיכה. בניגוד לסטנדרט התכנון הישראלי שמחייב הכנת תסקיר השפעה על הסביבה<ref></ref>, תמ"א 52/1 אינה דורשת לבצע תסקיר השפעה על הסביבה. בעיות בריאותיות חריגות של פלסטינים כתוצאה מחציבה בקרבה לבתי מגורים היא תופעה מוכרת, הכוללות מחלות נשימה, סרטן, דלקות עיניים ועוד<ref></ref>.

== עמדת ועדת חוץ וביטחון לגבי התוכנית  ==
ב-2 פברואר 2022 נערך דיון בוועדת החוץ והביטחון בכנסת בנושא מחצבות בשטחי C<ref></ref>. לאחר הדיון פנה יו"ר הוועדה, ח"כ רם בן ברק ממפלגת יש עתיד במכתב לעוזרת שר הביטחון בני גנץ, בדרישה לעצור את הליך אישור התמ"א "לצורך ביצוע בחינה מקיפה של כלל הקריטריונים הדרושים לטובת הפעלתן של מחצבות בשטח".

== לקריאה נוספת ==
[https://www.mavat.moin.gov.il/MavatPS/Forms/SV4.aspx?tid=4&et=1&mp_id=ouvDlyk91TqymjK77xXp20iQqr5y49qVcM8IYnRlXyveWKc5Wm%2fTfbKLsjVU3iQbiDQ3WpvlsyFZNJ8wqn%2btXmc0Co8CYEyxRd8OQMoni6k%3d מסמכי התוכנית באתר מנהל התכנון]

[https://www.haaretz.co.il/news/magazine/.premium-MAGAZINE-1.10243706 ניר חסון, הארץ, 27.9.2021 - "המחצבים מדולדלים, האדריכלים מתוסכלים: האם ירושלים נמצאת בסוף עידן האבן שלה?"]

== הערות שוליים ==

קטגוריה:ישראל: תוכניות מתאר
קטגוריה:יהודה ושומרון
קטגוריה:יחידת תיאום פעולות הממשלה בשטחים
הדיוויזיה ה-134 (ורמאכט)

הדיוויזיה ה-134 (בגרמנית: 134. Infanterie-Division) הייתה דיוויזיית חיל רגלים של הוורמאכט במלחמת העולם השנייה.

== היסטוריה ==
הדיוויזיה הוקמה ב-15 באוקטובר 1940 כחלק מגל הגיוס ה-11, באזור האימונים הצבאיים גרפנווהר במחוז הצבאי XIII מחלקים של דיוויזיות הרגלים ה-252 וה-255. בנוסף, הדיוויזיה קיבלה חלקים מדיוויזיית הרגלים ה-10. הכשרת החיילים נמשכה עד מרץ 1941.

במהלך מבצע ברברוסה לחמה הדיוויזיה כחלק מהקורפוס ה-43 במסגרת הארמייה הרביעית, ובספטמבר 1941 היא השתתפה בקרב קייב. במהלך הקרב על מוסקבה לחמה הדיוויזיה כחלק מהקורפוס ה-35 במסגרת הארמייה השנייה, ובתחילת דצמבר היא כותרה יחד עם הדיוויזיה ה-45 בליבני ואיבדה חלק גדול מהארטילריה שלה. לאחר מכן לחמה הדיוויזיה בקרבות השונים בגזרה המרכזית, ובקיץ 1944 הושמדה הדיוויזיה במהלך מתקפת בוברויסק הסובייטית, במסגרת מבצע בגרטיון.

== מפקדים ==
* קונרד פון קוכנהאוזן, 5 באוקטובר 1940 – 12 בדצמבר 1941, (התאבד לאחר התבוסה בליבני)
* הנס שלמר, 12 בדצמבר 1941 – פברואר 1944,
* רודולף באדר, פברואר 1944 – 1 ביוני 1944,
* ארנסט פיליפ, 1 ביוני 1944 – 29 ביוני 1944 (התאבד לאחר השמדת הדיוויזיה שלו).

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/134ID-R.htm הדיוויזיה ה-134] באתר lexikon-der-wehrmacht 

134
דיוויזיה 134
זאב גצל

הרב זאב זליג גצל (18 באוגוסט 1946 – 11 בינואר 2022) היה משגיח ומנהל רוחני של ישיבת איתרי<ref></ref> ור"מ בישיבת מאורות התורה טלז-סטון, מראשוני תנועת התשובה בישראל, מחבר ספר "אשירה"<ref></ref>.

==ביוגרפיה ==
נולד ברוסיה לרבי אליעזר ולשושנה גצל. שמו המקורי היה זליג אבל בילדותו נוסף לו השם זאב ומאז היה זה שמו העיקרי.

בשנת תש"ט לאחר עלייתם לארץ ישראל, שוכנו בשיכון עולים באזור פרדסיה ולאחר מכן עבר להתגורר עם הוריו בשיכון ה' בבני ברק. הוא למד אצל הרב יהודה קולדצקי בישיבת היישוב החדש בתל אביב, ולאחר מכן בישיבת פוניבז' בבני ברק. במהלך לימודיו התקרב לראשי הישיבה: הרב שמואל רוזובסקי, הרב אלעזר מנחם שך ולמשגיח הרב יחזקאל לווינשטיין.

בשנת תש"ל נישא לחיה רחל גולובנציץ, בתו של הרב יהושע גולובנציץ שהיה רב קהילת "אגודת אחים אנשי אמריקה" בשכונת אחווה וממונה מטעם המועצות הדתיות על המקוואות והעירובין בארץ.
לאחר נישואיו, למד בכולל של הרב בצלאל ז'ולטי בראשות הרב שילה רפאל ובשנת תשל"ב התמנה לתפקיד ר"מ בישיבת איתרי לצעירים, שם נקשר מאד לרב שמואל אויערבך. 

במשך השנים, כיהן כר"מ בישיבת מאורות התורה בטלז סטון, והיה מראשוני תנועת התשובה בארץ. הוא כתב מאמרים בכתב העט "מחשבת" ובספרי "אל המקורות", והיה מוסר הרצאות בארגוני התשובה "אל המקורות", "ערכים" ו"אפיקים" - במסגרת זו היה מוסר הרצאות בכל רחבי הארץ בענייני אמונה, יהדות, אהבת הבורא, ואהבת ישראל.

הרב זאב זליג גצל, מסר שיעור בתלמוד ירושלמי במשך למעלה משלושים שנה בבית הכנסת "ישורון" שבירושלים<ref></ref>. בשנת תשנ"ח התמנה על ידי הרב אליפנט ובהמלצת רבו הרב שמואל אויערבך, לשמש כמנהל רוחני ומשגיח בישיבה הגבוהה איתרי, שם שימש כמשגיח. הוא מסר שיחות קבועות מדי יום שני בפניו תלמידיו<ref></ref>.

בשנת תשס"ג, חלה במחלת פרקינסון<ref></ref> ותנועותיו נעשו מוגבלות, כשנחלש כח הדיבור התאמץ וכתב את תמצית מאמריו בספרו ’אשירה'. מצבו ידע עליות ומורדות, אך הוא המשיך למסור שיחות בישיבה על אף הקשיים הפיזיים וקשיי הדיבור עד ליומו האחרון. הוא נפטר ב-11 בינואר 2022, ונטמן בהר הזיתים בירושלים.

==ספרו וכתביו==
* "אשירה" - על תורה, מועדים, ומצוות הלב, תשע"א<ref></ref>
* המרגל ששכח את תפקידו
* שירת באר הנצח, אל המקורות – ד עמוד מספר 4, אוצר החכמה

==משפחתו==
* בנו הרב אליעזר - מנהל לשכת רב העיר אלעד, וספרא דדיינא בבית הדין של הרב קרליץ ב-ב"ב, ובבית הדין של רב העיר אלעד<ref></ref>

== קישורים חיצוניים ==
* [https://www.93fm.co.il/radio/758481/ בד"ה: משגיח ישיבת 'איתרי' הגאון הרב זאב גצל הלך לעולמו], באתר 93fm

== הערות שוליים ==

2022 04
ליביו ברוטי

ליביו ברוטי (באנגלית: Livio Berruti; נולד ב-19 במאי 1939) הוא אתלט עבר איטלקי, אלוף אולימפי (רומא 1960) ושיאן עולם בריצת 200 מטר (1960–1963). 

== ביוגרפיה ==
ברוטי נולד ב-1939 בעיר טורינו שבאיטליה. בנעוריו למד בבית הספר התיכון הציבורי "קמילו בנסיו די קאבור" שבעיר הולדתו. עם סיום לימודיו החל ללמוד כימיה באוניברסיטת פדובה.

את הקריירה הספורטיבית שלו החל ברוטי ב-1957, בתקופת לימודיו באוניברסיטה. תחילה התאמן בקפיצה לגובה אך לאחר זמן קצר החליף לריצות קצרות. הקריירה העולמית נמשכה על 1968. בנוסף להישגיו הבינלאומיים היה ברוטי אלוף איטליה בריצת 100 מטר בשנים 1962-1957 ובריצת 200 מטר בשנים 1962-1957, 1965, 1968.

== קריירת ספורט ==
=== 1959 ===
באוניברסיאדה שנערכה בטורינו זכה בשלוש מדליות זהב, בריצת 100 מטר (10.5 שניות), בריצת 200 מטר (20.9 שניות) ובריצת שליחים 4X100 מטר (41 שניות לפני נבחרת מערב גרמניה (41.0 שניות).

=== 1960 ===
==== אלוף אולימפי ושיאן עולם ====
באולימפיאדת רומא זכה במדליית זהב בריצת 200 מטר בתוצאה של 20.5 שניות, לפני לסטר קרני מארצות הברית (20.6 שניות) ועבדוליה סיי מצרפת (20.7 שניות). תוצאתו של ברוטי השוותה את השיא העולם שנקבע ביולי אותה שנה על ידי ריי נורטון מארצות הברית. כבר בשלב המוקדמות הוא השווה את שיא העולם. שיא זה החזיק 3 שנים ונשבר על ידי הנרי קאר מארצות הברית (20.3 שניות). נוסף לכך, סיים במקום רביעי בריצת שליחים 4x100 מטר.

=== 1963 ===
באוניברסיאדה, שנערכה בפורטו אלגרה שבברזיל, זכה בשתי מדליות ארד, בריצת 100 מטר (10.56 שניות) ובריצת 200 מטר (21.60 שניות).

במשחקי הים התיכון שנערכובנאפולי שבאיטליה זכה בשלוש מדליות, 2 זהב ו-1 כסף. מדליות זהב, בריצת 200 מטר (21.1 שניות) ובריצת שליחים 4x100 מטר (40.1 שניות) ומדליית כסף בריצת 100 מטר (10.6 שניות).

=== 1964 ===
באולימפיאדת טוקיו סיים במקום חמישי בריצת 200 מטר בתוצאה של 20.8 שניות ובמקום שביעי בריצת שליחים 4x100 מטר (39.5 שניות).

=== 1966 ===
באליפות אירופה, שנערכה בבודפשט שבהונגריה סיים במקום שביעי בריצת 200 מטר.

=== 1967 ===
באוניברסיאדה, שנערכה בטוקיו שביפן, זכה במדליית זהב בריצת שליחים 4x100 מטר (39.8 שניות). נוסף לכך, הוא סיים במקום שביעי בריצת 200 מטר (21.5 שניות).

במשחקי הים התיכון, שנערכו בתוניס שבתוניסיה אותה שנה זכה במדליית כסף בריצת 200 מטר (21.2 שניות).

=== 1968 ===
באולימפיאדת מקסיקו סיטי סיים במקום 15 בריצת 200 מטר בתוצאה של 21.01 שניות ולא הצליח להגן על תוארו. נוסף לכך, סיים במקום שביעי בריצת שליחים 4x100 מטר (39.2 שניות).

== אותות הוקרה ==
ב-2015 נחנכה ברומא "שדרת התהילה של הספורט האיטלקי" שהורכבה מ-100 אריחים הכוללים את שמות הספורטאים המשמעותיים ביותר בהיסטוריה של הספורט האיטלקי כשאחד האריחים נושא את שמו של ברוטי.

== קישורים חיצוניים ==

* [https://olympics.com/en/athletes/livio-berruti ליביו ברוטי], באתר olympics.com
* [https://www.insidethegames.biz/articles/1090106/livio-berutti ליביו ברוטי], באתר insidethegames.biz
* [https://worldathletics.org/athletes/italy/livio-berruti-14359736 ליביו ברוטי], באתר worldathletics.org
* 
<div class="mw-content-ltr">
* 
</div>

קטגוריה:אצנים איטלקים
קטגוריה:אלופים אולימפיים: ריצת 200 מטרים (גברים)
קטגוריה:אתלטים באולימפיאדת רומא (1960)
קטגוריה:אתלטים באולימפיאדת טוקיו (1964)
קטגוריה:אתלטים באולימפיאדת מקסיקו סיטי (1968)
קטגוריה:אלופים אולימפיים איטלקים: אתלטיקה
קטגוריה:שיאני עולם איטלקים: אתלטיקה
קטגוריה:איטלקים שנולדו ב-1939
מיקאסה אקרמן

מיקאסה אקרמן (ביפנית: ミカサ・アッカーマン) היא דמות הדאוטרגוניסט בסדרת המאנגה והאנימה "מתקפת הטיטאנים". היא אחותו המאומצת של ארן יגאר וחברת הילדות של ארמין ארלט.<ref></ref><ref></ref><ref></ref>

== מראה חיצוני ==
מיקאסה היא אישה די גבוהה, בכושר גופני ובעל גוון טוב עם שרירים מרופדים בכל זרועותיה, רגליה ובטן. שערה קצר יותר וחתוך עד לחלק האחורי של צווארה, אם כי היא לובשת בו זמנית פוני ארוך באופן ניכר. היא בעלת מורשת אסייתית חלקית, עם עור חיוור, עיניים אפורות ושיער שחור שהיה ארוך עד שגזרה אותו.

== ביוגרפיה בדיונית ==
לאחר שהוריה נהרגו בידי שלושה רוצחים היא נחטפה, ארן יגאר [אחיה המאמץ], בא להציל אותה מהחוטפים. הוא הרג שניים מהם, אך השלישי תפס וחנק אותו, ארן דרבן את מיקאסה להרוג את החוטף, מיקאסה תפסה את הסכין ועשתה זאת. לאחר אירוע זה, אישיותה של מיקאסה השתנתה מן הקצה אל הקצה והפכה לנקמנית, בשליטה על עצמה וחדורת מטרה הרבה יותר. אף על פי שהיא כיוונה לחיות חיים שלווים עם ארן, לאחר שהוריו של ארן נהרגו בפלישת הטיטאנים לשיגאנשינה דיסטריקט, ארן בחר ללכת לצבא ולהילחם בטיטאנים עד שיתגייס לחיל הסיור ויחסל את כל הטיטאנים בעולם, מיקאסה בוחרת ללכת בעקבותיו - שם היא נחשבת לחיילת הטובה ביותר בחיל הצוערים ה-104. בהמשך הצטרפה לגדוד הצופים כדי להמשיך לעקוב ולהגן על ארן.

==קישורים חיצוניים==

== הערות שוליים ==

קטגוריה:דמויות מאנימה
גבול מונקו–צרפת

גבול מונקו–צרפת נמשך לאורך 5.47 קילומטרים ומהווה קו הגבול היבשתי היחיד של נסיכות מונקו. הוא מתחיל ומסתיים במפגש עם חוף הים הליגורי ונמשך בעיקר מדרום-מערב לצפון-מזרח.

== תוואי הגבול ==
עקב צפיפות האוכלוסין הגבוהה באזור, קו הגבול נקבע בחלקו על התוואים של רחובות שונים. מחוז האלפים הימיים בצרפת גובל עם כל הגבול היבשתי של מונקו. הגבול מתחיל בדרום ליד אצטדיון לואי השני הנמצא ברובע פונטוייל ומסתיים בצפון ליד בית המלון "חוף מונטה קרלו" הנמצא ברובע לרבוטו .

== קישורים חיצוניים ==

קטגוריה:מונקו: גאוגרפיה
קטגוריה:צרפת: גאוגרפיה
שמואל אלעלוף

הרב שמואל אלעלוף (ה'תרכ"ח, 1868 - י"ז באלול ה'תרצ"ג, 8 בספטמבר 1933) היה מראשי ועד העדה המערבית בירושלים ועסקן ופעיל ציבורי למען הקהילה היהודית בארץ ישראל ובמדינות נוספות.

==ביוגרפיה==
נולד בפאס שבמרוקו בשנת 1868 לרב שלמה ב"ר שמואל<ref></ref>, ושמחה, בשנת 1883, כשמלאו לו 15 שנים, הוא עלה עם הוריו ומשפחתו לירושלים, שם השתקעו ורכשו שם מספר בתים. כן רכשו בתים בחיפה, והיו מראשי הבונים היהודים בשתי הערים הללו<ref></ref>.

=== פעילות ציבורית ===
עוד בצעירותו עסק הרב אלעלוף בענייני הציבור, אך את רוב זמנו הקדיש ללימוד תורה ולמעשי חסד וצדקה רבים בירושלים. למרות היותו צעיר, השתלב מהרה בין אנשי ועד העדה המערבית בירושלים ועסק שנים רבות בוועד העדה. הוא נמנה בין המייסדים של תלמוד התורה וחברת ″חסד ואמת″ יחד עם הרב מסעוד חי בן שמעון והרב יעקב בן עטר.

עוד היה הרב אלעלוף חבר בוועד המאוחד לתמיכה האמריקנית תחת ראשות הקונסול האמריקני ד"ר אוטיס אלן גלייזברוק אשר נוסד על ידי עסקני הציבור היהודי ושלח כספים ליהודי ארץ ישראל<ref></ref>.

מלבד עבודתו בוועד העדה, הוא סייע רבות בהקמתם של מוסדות רבים, ושנים רבות היה נציגם של עדות הספרדים בטבריה ובצפת<ref></ref>.

עוד היה שותף בהדפסת חיבורים רבים בירושלים, ובעיקר של רבני מרוקו, ביניהם הספרים "קרני ראם"<ref></ref> ו"פעמוני זהב"<ref></ref>, של הרב רפאל אנקווה, וכן את הספר "אשר לשלמה"<ref></ref> של הרב שלמה אבן דנאן. עוד הדפיס גם את הספר "מנחת כהן"<ref></ref>, של הרב יוסף חיים הכהן. בנוסף, עסק בהגהת הספרים.

באפריל 1920, במסגרת פעילותו בקהילה הספרדית, התמודד אלעלוף ברשימת העדה הספרדית לאספת הנבחרים הראשונה ונבחר לאחד מחבריה.

נפטר ב-8 בספטמבר 1933 בירושלים, ונקבר בבית הקברות היהודי בהר הזיתים. מצבתו ומצבת משפחתו הושחתו בידי הצבא הירדני, אך נוסח מצבתו תועד בספרים<ref></ref>.

==חיים אישיים==
הרב אלעלוף נישא לדבורה בוליסה<ref></ref> ולהם נולדו שישה שני בנים וארבע בנות.

==לקריאה נוספת==
* חכמי המערב בירושלים, שלמה דיין, ירושלים תשנ"ב עמוד 401
* חצרות בעיר העתיקה, יעקב אלעזר, עמוד 146

==הערות שוליים==

קטגוריה:אנשי ועד העדה המערבית בירושלים
קטגוריה:רבנים מרוקאים
קטגוריה:רבנים ארץ-ישראלים
קטגוריה:חברי אספת הנבחרים הראשונה
קטגוריה:מדפיסים
קטגוריה:ארץ-ישראלים שנולדו ב-1868
קטגוריה:ארץ-ישראלים שנפטרו ב-1933
קטגוריה:אנשי העלייה הראשונה
מיקלה ז'ירו

מיקלה ז'ירו (באיטלקית: Michela Giraud נולדה ב-28 ביולי 1987) היא שחקנית, קומיקאית וסטנדאפיסטית איטלקייה.

==ביוגרפיה==
ז'ירו נולדה ברומא למשפחה קתולית. היא למדה בבית הספר התיכון הממלכתי טרנציו מאמיאני, ב-2006 החלה ללמוד היסטוריה של האמנות בלה ספיאנצה וב-2010 סיימה תואר ראשון. ב-2011 החלה ללמוד משחק. ב-2013 סיימה תואר שני בהיסטוריה של אמנות מודרנית. ב-2014 החלה ללמוד באקדמיה הלאומית סילביו ד'אמיקו. ב-2015 הצטרפה לצוות התכנית הקומית האיטלקית "קולורדו". באותה שנה החלה להופיע גם בקומדי סנטרל. ב-2016 היא שיחקה בסרט "I Babysitter". באותה שנה הצטרפה גם לצוות התכנית "סורצי ורדי" - הן ככותבת והן כמבצעת. היא שימשה בשני התפקידים גם בתוכנית "Quelli che... il Calcio".

ב-2018 היא השתתפה בתוכניות La TV Delle Ragazze ו-Il Posto Giusto בערוץ האיטלקי השלישי, בתוכנית Challenge 4 בערוץ הרביעי ובתוכנית Sbandati בערוץ השני. במקביל היא עבדה כשדרנית בתחנת רדיו 2 והגישה שם את התוכניות Radio Si Serva Signora, Selfie ו-Radio due weekend. כמו כן, היא החלה להופיע בתיאטרונים ברחבי איטליה כסטנדאפיסטית וכחלק מהמופע Michela Giraud e Altri Animali.

ביוני 2020 החלה לנהל את התוכנית CCN - Comedy Central News. באפריל 2021 השתתפה בתוכנית LOL - Chi Ride è Fuori בפריים וידאו. ביוני של אותה שנה שיחקה בסרט Maschile Singolare. בספטמבר השתתפה בתוכנית Le Lene. בקיץ 2021 היא השיקה את מופע הסנטדאפ שלה "האמת, שום דבר מלבד האמת, אני נשבעת!" (La Verità, Nient'altro Che La Verità, Lo Giuro!). באותה שנה הוציאה את הסינגל הראשון והיחיד שלה עד כה Mignottone Pazzo (טון מטורף). ב-2022 הוקלט המופע שלה ברומא והתפרסם בנטפליקס תחת השם "זאת האמת, בחיי!"

==קישורים חיצוניים==

* 
* 

קטגוריה:סאטיריקנים איטלקים
קטגוריה:בדרנים איטלקים
קטגוריה:שחקניות איטלקיות
קטגוריה:שחקנים איטלקים
קטגוריה:סטנדאפיסטיות
קטגוריה:סטנדאפיסטים
קטגוריה:בוגרות ספיינצה – אוניברסיטת רומא
קטגוריה:בוגרי ספיינצה – אוניברסיטת רומא
קטגוריה:איטלקים שנולדו ב-1987
קטגוריה:איטלקיות שנולדו ב-1987
הנס שלמר

הנס שלמר (בגרמנית: Johannes "Hans" Schlemmer; 18 בינואר 1893 – 26 ביוני 1973) היה גנרל גרמני במהלך מלחמת העולם השנייה.

== ביוגרפיה ==
=== קריירה מוקדמת ===
שלמר נולד בנסלוואנג בבוואריה ב-18 בינואר 1893, שהשתייכה לקיסרות הגרמנית, והיה בנו של קצין מכס ראשי. אחיו ארנסט פתח אף הוא בקריירה צבאית והגיע לדרגת גנרל-לויטננט. שלמר עצמו התחתן עם אגנס הופמן ב-1920. בשנת 1913 הוא הצטרף לצבא הקיסרות הגרמנית, והצטרף לגדוד ההנדסה הבווארי ה-2. עם תחילת מלחמת העולם הראשונה עבר שלמר לרגימנט הארטילריה הבווארי ה-5, ושירת בו כמפקד מחלקה וסוללה במהלך המלחמה. על פעולותיו במלחמה הוענקו לו עיטורי צלב הברזל דרגה ראשונה ושנייה, מסדר ההצטיינות הצבאי של בוואריה עם חרבות וכתר ואות הפציעה בשחור.

לאחר המלחמה הצטרף שלמר לרייכסווהר, ומילא בו תפקידי פיקוד ומטה. בשנת 1934 הועלה שלמר לדרגת מיור, ובשנת 1935 הוא הוצב במשרד המלחמה של הרייך כראש אגף במשרד הנשק של הצבא. ב-16 במרץ 1937 הועלה לדרגת אוברסט-לויטננט, ולאחר פרשת בלומברג-פריטש ב-1938, הוא מונה לקצין מטה בפיקוד העליון של הצבא. ב-10 בנובמבר 1938 מונה למפקד הגדוד ה-3 ברגימנט הארטילריה ההריית ה-111 באינסברוק, וב-27 באוגוסט 1939 הועלה לדרגת אוברסט.

=== מלחמת העולם השנייה ===
שלמר פיקד על גדודו במהלך הפלישה לפולין, וב-25 בספטמבר 1939 מונה למפקד רגימנט הארטילריה ה-7, שהיה חלק מהדיוויזיה ה-7, אותו הוביל במהלך המערכה על צרפת. במרץ 1941 הוא מונה למפקד פיקוד הארטילריה ה-148, אותו הוביל במהלך מבצע ברברוסה. מאמצע דצמבר 1941 פיקד על דיוויזיית הרגלים ה-134 בחזית המזרחית באזור מוסקבה וב-23 בינואר 1942 קיבל את עיטור הצלב הגרמני בזהב.

בפברואר 1942 הועלה לדרגת גנרל-מיור, וב-21 באפריל 1942 הוענק לו עיטור צלב האבירים של צלב הברזל. בתחילת 1943, שלמר הועלה לדרגת גנרל-לויטננט, וב-18 בינואר 1944 הוא קיבל תוספת עלי אלון לעיטור צלב האבירים של צלב הברזל. באפריל 1944 הוא מונה למפקד הקורפוס ה-75 באיטליה, אשר לחם לצד מרשל רודולפו גרציאני כחלק מפלגת הארמייה פון צנגן. בנובמבר אותה שנה הוא הועלה לדרגת גנרל הכוחות ההרריים, בתום המלחמה הוא נפל בשבי צבא ארצות הברית.

=== לאחר המלחמה ===
שלמר שוחרר מהשבי ב-17 ביוני 1947, וב-3 באפריל 1950 התגרש מאשתו. לאחר מכן התגורר בבאד קרויצנאך, עד מותו ב-26 ביוני 1973.

== קישורים חיצוניים ==

* [https://www.lexikon-der-wehrmacht.de/Personenregister/S/SchlemmerH-R.htm הנס שלמר] באתר lexikon-der-wehrmacht 

קטגוריה:גנרלים בוורמאכט
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:מעוטרי צלב האבירים עם עלי אלון
קטגוריה:מעוטרי צלב הברזל
קטגוריה:מעוטרי הצלב הגרמני בזהב
קטגוריה:גרמנים שנולדו ב-1893
קטגוריה:גרמנים שנפטרו ב-1973
שירת סרטני הנהר (סרט)

שירת סרטני הנהר (באנגלית: Where the Crawdads Sing) הוא סרט דרמה אמריקאי המבוסס על ספר באותו השם מאת דליה אוונס. את הסרט ביימה אוליביה ניומן על פי תסריט מאת לוסי אליבר, והפיקה ריס וית'רספון. בסרט מככבים דייזי אדגר-ג'ונס, טיילור ג'ון סמית', האריס דיקינסון, מייקל הייאט, סטרלינג מייקר ג'וניור ודייוויד סטראתיירן.

הסרט עלה לאקרנים בארצות הברית ב-15 ביולי 2022, תחת הפצתה של "Sony Pictures Releasing".

== עלילה ==
קאיה היא נערה צעירה בעלת תושייה אינסופית שגדלה באזור הביצות בקרוליינה הצפונית.

קאיה ננטשת על ידי הוריה ואחיה הגדולים בתחילת שנות ה-50, ולומדת לשרוד בכוחות עצמה. היא לומדת לקרוא ולכתוב בזכות חבר, טייט ווקר, ומתאהבת בו, אך נותרת מאחור שוב כשהוא הולך ללמוד בקולג'.

צ'ייס אנדרוז הוא קוורטרבק שמבטיח לקאיה הבטחות לנישואין שלעולם לא מתממשות. לאחר שהיא מסיימת את מערכת היחסים ביניהם, הוא תוקף אותה והיא בורחת בקושי. ואז, בזמן שהיא נעדרת, צ'ייס נמצא מת וקאיה נקלעת למשפט רצח, כשהראיות נגדה מצטברות.

== שחקנים ודמויות ==
* דייזי אדגר-ג'ונס - קתרין "קאיה" קלארק
** ג'וג'ו רגינה - קתרין "קיה" קלארק הצעירה
* טיילור ג'ון סמית' - טייט ווקר
** לוק דייוויד בלום - טייט ווקר הצעיר
* האריס דיקינסון - צ'ייס אנדרוז
* מייקל הייאט - מייבל
* סטרלינג מייקר ג'וניור - ג'אמפין
* דייוויד סטראתיירן - טום מילטון
* ג'ייסון וורנר סמית' - סגן ג'ו פרדו
* גארט דילהאנט - אביה של קאיה
* אחנה אוריילי - אמה של קאיה
* לוגן מקריי - ג'ודי קלארק אחיה של קאיה
* אריק לדין - אריק צ'סטיין

== הפקה ==
ב-25 בינואר 2021, הוכרז שטיילור ג'ון סמית' והאריס דיקינסון יצטרפו לדייזי אדגר-ג'ונס בעיבוד קולנועי שהופק על ידי Hello Sunshine ו-3000 Pictures עבור חברת Sony Pictures, המבוסס על רב המכר של דליה אוונס, שירת סרטני הנהר. את הסרט תביים אוליביה ניומן ואת התסריט כתבה לוסי אליבר.<ref name="Deadline"></ref> ב-17 במרץ 2021, דייוויד סטרטאירן לוהק לתפקיד בסרט.<ref></ref> ב-30 במרץ 2021, ג'ייסון וורנר סמית' לוהק לתפקיד הסגן ג'ו פרדו.<ref></ref> באפריל 2021, לוהקו גארט דילהאנט, מייקל הייאט, אהנה אוריילי, סטרלינג מייקר ג'וניור וג'וג'ו רגינה לתפקידים בסרט.<ref></ref> ביוני 2021, אריק לדין לוהק לתפקיד בסרט.<ref></ref>

שלב הצילומים התקיים מ-30 במרץ עד 28 ביוני 2021, בניו אורלינס<ref name="VarietyInsight"></ref> ובהומה, לואיזיאנה .<ref name="NOLA.com"></ref>

== מוזיקה ==

פסקול הסרט כולל שיר מקורי בשם "Carolina" (הגייה: "קרוליינה") שכתבה ומבצעת טיילור סוויפט, והפיק ארון דסנר.<ref name="Nolan_3/22/2022"></ref> השיר הופץ, בהתאם להודעה מוקדמת של סוויפט, בחצות ליל 23–24 ביוני לפי שעון החוף המזרחי של ארצות הברית. לערוץ היוטיוב שלה עלו שתי גרסאות: וידאו קליפ רשמי עם גרסה ארוכה, וגרסה מקוצרת על רקע קטעים מהסרט, עם מילות השיר.

== הפצה ==
הסרט יצא לבתי הקולנוע בארצות הברית ב-15 ביולי 2022. על פי התכנון המוקדם, הוא היה אמור לצאת ב-24 ביוני באותה שנה,<ref></ref><ref></ref> המועד נדחה ל-22 ביולי 2022,<ref></ref> ולבסוף הוקדם בשבוע, ל-15 ביולי.<ref></ref>

בישראל יצא הסרט לאקרנים ב-18 באוגוסט 2022.<ref></ref>

==קישורים חיצוניים==

* 

== הערות שוליים ==

קטגוריה:סרטי קולומביה
קטגוריה:סרטי דרמה אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטי 2022
קטגוריה:סרטים שצולמו בלואיזיאנה
למבורגיני הורקאן טקניקה

למבורגיני הורקאן טקניקה (באיטלקית: Lamborghini Huracán Tecnica) היא מכונית-על במרכב קופה, בעלת שתי מקומות ישיבה, שמיוצרת על ידי למבורגיני משנת 2022. היא הוצגה בתערוכת הרכב הבינלאומית של ניו יורק ב-12 באפריל 2022<ref></ref>.

היא מהווה כגרסה משודגרת של הלמבורגיני הורקאן ומבוססת בעיקרה על הלמבורגיני הורקאן STO.

== עיצוב ==
העיצוב החיצוני תוקן בכדי לשפר את האווירודינמיקה ויציבות הרכב, כמו כן מערכת קירור הבלמים עוצבה מחדש ומאפשרת כניסת אוויר לכל מערך הבלמים, שיפור זה הוריד את טמפרטורות החום בחלקים בתחתית הרכב<ref></ref>. בפנים הרכב נעשה שימוש מסיבי בסיבי פחמן על מנת להוריד את משקל הרכב ולתת ביצועים טובים יותר, פנים הרכב כולל בנוסף הגה ספורט, מושבי ספורט קלים, פתחי אוורור בעיצוב ספורטיבי כולל מערכת מולטימדיה משופרת.

== מפרט טכני ==
היא כוללת מנוע בנזין V10 צילינדרים בנפח 5.2 ליטר אטמוספירי המספק 640 כ"ס ב-8,000 סל"ד ומומנט מרבי של 57.6 קג"מ<ref></ref>. תיבת הילוכים כפולת מצמדים בעלת שבעה הילוכים. התאוצה מ-0 ל-100 קמ"ש אורכת 3.2 שניות ומ-0 ל-200 קמ"ש 9.1 שניות, המהירות המרבית עומדת על 325 קמ"ש<ref></ref>.

== קישורים חיצוניים ==

* 
== הערות שוליים ==

הורקאן טקניקה
קטגוריה:מכוניות על
קטגוריה:מכוניות קופה
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2022
לינדה פייגן

לינדה פייגן (באנגלית: Linda L. Fagan; נולדה ב-1 ביולי 1963) היא קצינה אמריקאית בדרגת אדמירל המכהנת כמפקדת משמר החופים של ארצות הברית.

==ביוגרפיה==
פייגן נולדה בקולומבוס שבאוהיו. ב-1985 סיימה לימודי תואר ראשון באוקיינוגרפיה מאקדמיית משמר החופים. בתפקידה הראשון שירתה כקצינה בשוברת הקרח פולאר סטאר של משמר החופים. היא הוכשרה כקצינת בטיחות והמשיכה בתפקידי פיקוד ומטה בעיקר בהצבות שונות בארצות הברית, באנטארקטיקה (תחנת מקמרדו באי רוס), אפריקה, אירופה וטוקיו. ביוני 2010 מונתה למפקדת פעילות משמר החופים בניו יורק. ביוני 2012 מונתה לסגנית קצין אג"ם פיקוד צפון של ארצות הברית. ביוני 2014 מונתה למפקדת מרחב 1 בפיקוד האטלנטי של משמר החופים. ביוני 2016 מונתה לקצינת אג"ם במטה משמר החופים.

ב-2018 מונתה למפקדת אזור האוקיינוס השקט של משמר החופים וביוני 2021 מונתה לסגנית מפקד משמר החופים. היא קצינת הבטיחות הוותיקה ביותר המשרתת במשמר החופים. באפריל 2022 נבחרה על ידי נשיא ארצות הברית ג'ו ביידן למפקדת הבאה של משמר החופים ונכנסה לתפקיד בתחילת חודש יוני. היא האישה הראשונה למלא תפקיד זה והאישה הראשונה המפקדת על אחת מזרועות הכוחות המזוינים של ארצות הברית.

פייגן בעלת תואר שני מבית הספר למדעי הימים של אוניברסיטת וושינגטון ותואר שני באסטרטגיית משאבים לאומיים מהאוניברסיטה לביטחון לאומי.

==קישורים חיצוניים==

* [https://www.uscg.mil/Biographies/Display/Article/1391225/admiral-linda-l-fagan/ ביוגרפיה] באתר משמר החופים של ארצות הברית

קטגוריה:אדמירלים במשמר החופים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:אמריקאיות מעוטרות אות לגיון ההצטיינות
קטגוריה:מעוטרי מדליית השירות המצוין של משמר החופים
קטגוריה:מפקדי משמר החופים של ארצות הברית
קטגוריה:אמריקאים שנולדו ב-1963
קטגוריה:אמריקאיות שנולדו ב-1963
מאטר פניר

מאטר פניר (בהינדי: मटर पनीर) הוא מאכל צפון הודי ופאנג'בי צמחוני<ref></ref> המכיל אפונה ופניר ברוטב על בסיס עגבניות,<ref>[https://books.google.com/books?id=ORy2aVD7cEgC&pg=PA120 The World Religions Cookbook - Arno Schmidt, Paul Fieldhouse]. p.120.</ref> מתובל בגאראם מסאלה.

המנה מוגשת לעיתים קרובות עם אורז וסוג של לחם הודי (נאן, פראטה, פורי או רוטי בהתאם לאזור). לעיתים קרובות מוסיפים מרכיבים שונים אחרים, כגון תפוח אדמה (אלו), תירס, יוגורט או שמנת.<ref></ref><ref></ref>

== גלריה ==
<gallery>
File:08 mutter paneer (3357760253).jpg
File:Matar paneer.jpg
File:Matar Paneer.JPG
File:Matar Panir mit Chapati - Mutter Paneer with chapati.jpg
File:Matar Paneer 3.jpg
</gallery>

== קישורים חיצוניים ==

== הערות שוליים ==

קטגוריה:מאכלי קטניות
קטגוריה:מאכלי גבינה
קטגוריה:המטבח ההודי
קטגוריה:מאכלי עגבניות
קטגוריה:המטבח הצמחוני
דראשקו בוז'וביץ'

דראשקו בוז'וביץ (במונטנגרית: Дpaшкo Бoжoвић; נולד ב-20 ביוני 1988) הוא כדורגלן מונטנגרי המשחק בעמדת הקשר בדצ'יץ'.

==קריירת מועדונים==
בוז'וביץ' התחיל את הקריירה שלו במחלקת הנוער של בודצ'נוסט פודגוריצה. בעונת רשם את הופעת הבכורה שלו בקבוצה הבוגרת, עת שיחקה בליגת העל של סרביה ומונטנגרו. שנה לאחר מכן הפך לשחקן סגל בקבוצה הבוגרת, עת שיחקה בליגת העל המונטנגרית שהוקמה לאחר הכרזת ההעצמאות של מונטנגרו.

בקיץ , עזב את בודוצ'נוסט מאחר שמיעט לקבל דקות משחק וחתם במוגרן בודווה. בעונתו הראשונה במועדון, זכה עמה באליפות. ב-3 באוקטובר 2009 הבקיע את שער הבכורה שלו בקריירה בניצחון 0-4 נגד בראנה.

בקיץ חזר לקדנציה שנייה בבודוצ'נוסט, ובינואר חתם בהפועל באר שבע מליגת העל במדיה רשם רק שתי הופעות.

בקיץ חזר למונטנגרו וחתם במלאדוסט פודגוריצה. בהמשך הקריירה, שיחק גם בדומז'אלה, לובצ'ן צטיניה, סוטייסקה ניקשיץ', רודאר פלייבליה ופרישטינה. כיום משחק בדצ'יץ'.

==קריירה בינלאומית==
ב-11 באוגוסט 2010 בוז'וביץ' ערך את הופעת הבכורה שלו בנבחרת מונטנגרו בניצחון 0-2 נגד . עד שנת רשם רק 3 הופעות, וב-1 בספטמבר 2021 חזר להרכב הנבחרת אחרי 10 שנות היעדרות בתיקו 2-2 נגד .

==תארים==
; בודצ'נוסט פודגוריצה
*ליגת העל המונטנגרית: , , 
*הגביע המונטנגרי: 

; מוגרן בודווה
*ליגת העל המונטנגרית: , 

; לובצ'ן צטיניה
*הגביע המונטנגרי: 

; רודאר פלייבליה
*הגביע המונטנגרי: 

; פרישטינה
*הגביע הקוסובני: 

==קישורים חיצוניים==

קטגוריה:כדורגלנים מונטנגרים
קטגוריה:קשרי כדורגל מונטנגרים
קטגוריה:פודגוריצה: כדורגלנים
קטגוריה:כדורגלני בודוצ'נוסט פודגוריצה
קטגוריה:כדורגלני הפועל באר שבע
קטגוריה:כדורגלני OFK טיטוגרד
קטגוריה:כדורגלני דומז'אלה
קטגוריה:כדורגלני סוטייסקה ניקשיץ'
קטגוריה:כדורגלני רודאר פלייבליה
קטגוריה:כדורגלני פרישטינה
קטגוריה:כדורגלני דצ'יץ'
קטגוריה:כדורגלני נבחרת מונטנגרו
קטגוריה:כדורגלנים זרים בישראל
קטגוריה:ספורטאים מונטנגרים בישראל
קטגוריה:ספורטאים זרים בקוסובו
קטגוריה:מונטנגרים שנולדו ב-1988
אינגר אלין אוטסי

אינגר אלין קריסטינה איוורסדאטר אוטסי (בנורווגית: Inger Elin Utsi; נולדה ב-1975) היא פוליטיקאית ושחקנית נורווגית-סאמית שהופיעה במספר סרטים.

אוטסי גדלה בקאוטוקיינו ומתגוררת באלטה שבנורווגיה. היא עובדת באוניברסיטת טרומסה, ועסקה בעבר בעיתונאות<ref name=":0"></ref><ref name=":1"></ref>.

כשחקנית, היו לה תפקידים בסרטים Pathfinder מ-1987 ו-The Kautokeino Rebellion מ-2008<ref></ref>. היא גם הופיעה בסדרת הטלוויזיה Hjerterått, ששודרה בתחנה הנורווגית NRK Super ב-2013<ref name=":1" />.

היא נבחרה לפרלמנט הסאמי של נורווגיה ב-2013<ref name=":1" />, כשייצגה את המחוז האלקטורלי נורדרה עבור מפלגת האגודה הנורווגית-סאמית. היא נבחרה כחברה מחליפה של סילייה קארינה מוטקה כאשר מוטקה נבחרה למועצה המבצעת של הפרלמנט הסאמי<ref name=":0" />.

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה נורווגיות
קטגוריה:שחקני קולנוע וטלוויזיה נורווגים
קטגוריה:פוליטיקאיות נורווגיות
קטגוריה:פוליטיקאים נורווגים
קטגוריה:ילידות 1975
קטגוריה:נורווגים שנולדו ב-1975
מדרגות אומיישאן

מדרגות אומיישאן (באנגלית: Emeishan Traps) הן מחוז געשי העשוי מבזלת גולשת, משטח בזלת נרחב בדרום מערב סין, שמרכזו במחוז סצ'ואן. מדרגות אלה מכונות לפעמים משטח הבזלת הנרחב של עידן הפרם או משטח הבזלת הנרחב של אומיישאן. כמו מחוזות געשיים אחרים או "מדרגות", גם מדרגות אומיישאן הן שכבות מרובות של סלע יסוד שהתרבד על ידי התפרצויות וולקניות של תימרת מעטפת גדולה. להתפרצויות של מדרגות אומיישאן הייתה השפעה אקולוגית ופליאונטולוגית גלובלית.<ref name="Bond2015"></ref>

מדרגות אומיישאן נקראות על שם הר אומיי, הר בסצ'ואן.

== אטימולוגיה ==
המונח "מדרגות" שימש בגאולוגיה מאז 1785–1795 עבור תצורות סלע כאלה. המונח נגזר מהמילה השוודית למדרגות ("trappa") ומתייחסת לגבעות דמויות המדרגות היוצרות את הנוף של האזור.<ref>[http://dictionary.reference.com/browse/trap Trap] at dictionary.reference.com</ref>

== גיבוש והתפתחות ==
ההתפרצויות שייצרו את מדרגות אומיישאן החלו לפני 265 מיליון שנה או קודם לכן.<ref></ref><ref></ref> תקופת ההתפרצות העיקרית היא בין 262 ל-261&nbsp;מיליון שנה, והפעילויות וולקניות הסתיימו לפני 259&nbsp;מיליון שנה.<ref></ref> <ref></ref>

בגודלן, מדרגות אומיישאן מתגמדות מול המדרגות הסיביריות המסיביות, שנוצרו, מבחינת לוח הזמנים הגאולוגי, זמן לא רב לאחר מכן, בערך לפני 252 מיליון שנה. בזלת אומיישאן משתרעת על שטח של יותר מ-250,000 קמ"ר בעובי הנע בין כמה מאות מטרים עד 5.5 ק"מ. העובי הממוצע של הבזלת הגולשת בכל האזור מוערך בכ-700&nbsp;מטר, אבל ייתכן שמדרגות אומיישאן כיסו בתחילה שטח של עד 500,000 קמ"ר.<ref></ref> לפיכך מוערך כל נפח בזלת אומיישאן ב-300,000 קמ"ר.<ref></ref> עדויות מצביעות על כך שהוולקניות הראשונית של מדרגות אומיישאן המרכזיות התרחשה בסביבה תת-ימית עמוקה ללא התרוממות פרה-וולקנית משמעותית.<ref></ref>

מדרגות אומיישאן קשורות לאירוע ההכחדה ההמונית הקפיטנית, הכחדה של בעלי חיים וצמחים שהתרחשה בסוף השלב הקפיטני של התקופה הגואדלופית של תקופת הפרם (לפני 298 עד 251 מיליון שנים).

).<ref></ref> אבן גיר בתוך המדרגות מראה שההכחדה מתרחשת מיד מתחת ליחידת ההתפרצות הראשונה, כאשר ההכחדה ההמונית מסומנת בתחילת הוולקניות המתפרצת של אומיישאן.<ref name=":0"></ref> היווצרותם של חומרים געשיים מרמזת על התפרצויות אלימות פראטומגמטיות (מגע מאגמה ומים).<ref name=":1"></ref> הסנכרון בין מדרגות אומיישאן וההכחדה של הקצה הגוואדלופי בוצע כדי לתמוך בטענה של ונסן קורטיו (Vincent Courtillot) ואחרים, לפיה געשיות היא המניע העיקרי של הכחדות המוניות.<ref></ref>

==מקורות==
<div style="direction: ltr;">
* Koeberl, Christian, and Francisca C. Martinez-Ruiz, eds. (2003) Impact Markers in the Stratigraphic Record. New York, Springer-Verlag.
* Yuen, David A., Shinegoru Maruyama, Shun-Ichiro Karato, and Brian F. Windley, eds. (2007) Superplumes: Beyond Plate Tectonics. New York, Springer-Verlag.
* [http://argonlab.gl.ntu.edu.tw/papers/Lo-Emeishan.pdf Age of the אומיישאן Flood Magmatism and Relations to Permian-Triassic Boundary Events.]
* [http://www.nature.com/ngeo/journal/v1/n9/abs/ngeo281.html Nature] - "Re-evaluating plume-induced uplift in the אומיישאן large igneous province"
* [http://www.sciencemag.org/cgi/content/short/324/5931/1179 Science] - "Volcanism, Mass Extinction, and Carbon Isotope Fluctuations in the Middle Permian of China"
</div>

== ראו גם ==
* מדרגות דקאן

== הערות שוליים ==

קטגוריה:גאולוגיה
קטגוריה:הכחדה המונית
זכרון דברים (סרט)

זיכרון דברים הוא סרט קולנוע ישראלי משנת 1995 בבימויו של עמוס גיתאי, אשר מככב בסרט בתפקיד ראשי יחד עם אסי דיין ועמוס שוב.

התסריט מבוסס באופן חפשי על הרומן "זכרון דברים" של יעקב שבתאי משנת 1975. העלילה מתמקדת בשלושה גברים, צברים ישראלים בני כארבעים, החיים בתחושת החמצה.

הסרט הוצג בפסטיבל ונציה 1995 (Corsia di sorpasso), בפסטיבל שלוש היבשות בנאנט 1997, צרפת (זוכה פרס העיר נאנט) ובפסטיבל הקולנוע בקליבלנד ובריו דה ז'אנירו.

==תקציר העלילה==
סטיפנה גולדמן (ליא קניג) מקריאה לבנה גולדמן (עמוס גיתאי) את צוואתו של האב שמבקש לא למכור את אוסף הבולים היקר שלו. מנחמים באים לשבעה וסטיפנה מגישה להם תה וכיבוד. הם דנים במה כדאי יותר להשקיע לאחר מכירת הבולים. בין המנחמים גם מנפרד (צבי שטולפר), חבר קרוב של סטיפנה.

לגולדמן יש שני חברים צעירים ממנו שגרים יחד: צזאר (אסי דיין) וישראל (עמוס שוב). הם טעו בבית הקברות, הגיעו לבית הקברות בנחלת יצחק והפקיד (שמואל וולף) אמר להם שגולדמן לא מופיע בפנקס הנפטרים.

צזאר הוא צלם, גרוש מתרצה (שרון הכהן) ואב לילד שמואל (יובל חבקין). תרצה מנהלת קשר עם אדם עשיר בכוונה להינשא. צזאר הוא רודף נשים ואהובתו הנוכחית היא אליעזרה (מיכל זוארץ) שרוצה להתחתן אתו אבל הוא מהסס. הוא מבקר אצל אביו החולה ארווין (עזריה רפפורט) המנהל ויכוח פוליטי עם ידיד המשפחה בש (שמואל קלדרון).

ישראל הוא מוזיקאי ופסנתרן חברתו הנוכחית היא אלה (גליה שפרינג). הם מקיימים יחסים והיא מודיעה לו שהיא בהריון. ישראל לא מעוניין בהריון הזה ותוהה מה לעשות.

רוחמה (ריקי גל) היא ידידה של השלושה ומתפרנסת משירה בבר.

שמואל הילד חולה בלויקמיה ומצבו קשה. צזאר מגיע לנחם את תרצה והם מקיימים יחסים.

גולדמן נמצא בדיכאון ומנהל שיחות ארוכות על מהות החיים עם אמו. הוא לוקח את ישראל למסעדה של נלו (מנחם גולן) כדי להתאושש. הוא אינו מתגבר על הדיכאון ומתאבד בבליעת כדורים. צזאר וישראל מקבלים את מותו בהפתעה, יושבים ואוכלים זה מול זה ולא מוציאים מילה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|עמוס גיתאי
|גולדמן
|
|-
|אסי דיין
|צזאר
|צלם
|-
|עמוס שוב
|ישראל
|מוזיקאי
|-
|מיכל זוארץ
|אליעזרה
|
|-
|ליא קניג
|סטיפנה
|אמו של גולדמן
|-
|גליה שפרינג
|אלה
|
|-
|שמואל קלדרון
|בש
|חבר של גולדמן
|-
|עזריה רפפורט
|ארווין
|אבא של צזאר
|-
|מנחם גולן
|נלו
|בעל מסעדה
|-
|צבי שטולפר
|מנפרד
|ידיד של סטיפנה
|-
|שרון הכהן
|תרצה
|אשתו של צזאר
|-
|יובל חבקין
|שמואל
|בנו של צזאר
|-
|ריקי גל
|רוחמה
|זמרת בבר
|-
|שמואל וולף
|
|פקיד בבית קברות
|}

==קישורים חיצוניים==

*[https://www.filmfund.org.il/films/?nom=1353&film=זכרון%20דברים זיכרון דברים], באתר קרן הקולנוע הישראלי
קטגוריה:סרטי 1995
קטגוריה:סרטים ישראליים
קטגוריה:סרטים בעברית
קטגוריה:סרטים ישראליים מבוססי ספרים
קטגוריה:סרטי דרמה ישראליים
קטגוריה:סרטים ישראליים משנת 1995
גנרל חיל האוויר

גנרל חיל האוויר (בגרמנית: General der Luftwaffe) היה גנרל חיל של הלופטוואפה בגרמניה הנאצית. עד סוף מלחמת העולם השנייה ב-1945, דרגת גנרל מסוימת זו הייתה ברמת שלושה כוכבים (OF-8), שווה ערך ללוטננט גנרל אמריקאי.

דרגות "גנרל חיל" של הלופטוואפה היו ב-1945:
* גנרל חיל הצנחנים
* גנרל חיל הנ"מ
* גנרל חיל טייסי הקרב
* גנרל חיל המודיעין האווירי
* גנרל חיל הקשר האווירי

הדרגה הייתה שוות ערך לגנרל חיל של כוחות היבשה של הוורמאכט כדלקמן:
* גנרל חיל התותחנים
* גנרל הכוחות ההרריים
* גנרל חיל הרגלים
* גנרל חיל הפרשים
* גנרל חיל הקשר
* גנרל חיל השריון
* גנרל חיל ההנדסה
* גנרל חיל הרפואה
* גנרל חיל הווטרינרים

; שירותים אחרים

הדרגה הייתה מקבילה גם לדרגות שלושת הכוכבים הגרמניים:
* אדמירל הקריגסמרינה, שווה ערך לסגן אדמירל האמריקאי
* אובר-גרופנפיהרר בוואפן אס אס.

== קצינים בדרגה זו ==
{| class="wikitable"
! style="background-color:#00AEEF" |שֵׁם
! style="background-color:#00AEEF" | תאריכי חיים
! style="background-color:#00AEEF" | קידום
! style="background-color:#00AEEF" | הֶעָרָה
|-
| וילהלם שוברט
| 1879–1972
| 1 ביולי 1942
| מומחה לכלכלת מלחמה וחימוש
|-
| ולטר וקה
| 1885–1943
| 1 בדצמבר 1942
| המפקד הראשון של מטה המשמר של משטרת הרמן גרינג
|}

קטגוריה:דרגות צבאיות בגרמניה
קטגוריה:לופטוואפה
דוכס קמברלנד וסטראת'רן

דוכס קמברלנד וסטראת'רן היה תואר אצילות שהוענק לבן משפחת המלוכה הבריטית, על שם מחוז קמברלנד שבאנגליה ועל שם מחוז סטרתרן שבסקוטלנד.

== היסטוריה ==
התואר דוכס קמברלנד ניתן שלוש פעמים בהיסטוריה של תוארי האצילות באנגליה ובריטניה.

התואר "דוכס קמברלנד וסטראת'רן" ניתן כתואר אצילות של בריטניה הגדולה. הדוכסות הכפולה הזו יחד עם תואר הרוזן של דבלין הוענקו להנסיך הנרי, דוכס קמברלנד וסטראת'רן, בנו השלישי של פרדריק, נסיך ויילס, ונכדו של ג'ורג' השני, מלך בריטניה. מאחר שהנסיך הנרי מת ללא ילדים (ילדים לגיטימיים לירושה), התואר נכחד.

התואר דוכס קמברלנד וטביוטדייל נוצר מאוחר יותר, עבוד הנסיך ארנסט אוגוסט.

קטגוריה:דוכסי קמברלנד